મુંબઇ, 25 ઓગષ્ટ: શિવસેના પ્રમુખ ઉદ્ધવ ઠાકરેએ વડાપ્રધાન નરેન્દ્ર મોદીને જણાવ્યું કે ભારતની સીમા પર સતત ઘુસણખોરી કરી રહેલા પાકિસ્તાન પર હુમલો કરીને તેને સબક શીખવાડે. શિવસેનાએ પોતાના મુખપત્ર 'સામના'માં પ્રકાશિત તંત્રીપાનામાં ઠાકરેએ જણાવ્યું કે પાકિસ્તાને હાલમાં જ સીમા પર વસેલા 13 ગામો પર હુમલો કર્યો, જમ્મુમાં 22 ચોકીઓ પર ગોળીબાર કર્યો, જેમાં બે લોકો માર્યા ગયા અને અન્ય ઘાયલ થયા જેના કારણે લોકોએ પોતાનું ઘર છોડવું પડી રહ્યું છે.